සෙනසුරු චන්ද්රයාගෙන් මුවාවීම බලන්න මෙරට විශාලම දුරේක්ෂය අද සිට ජනතාවට විවෘතයි
නවීන තාක්ෂණය පිළිබඳ ආතර් සී ක්ලාක් ආයතනයේ තාරකා විද්යා නිරීක්ෂණාගාරය සහ ශ්රී ලංකාවේ විශාලතම දුරේක්ෂය අද 24දා රාත්රි 1100 සිට මහජනතාව සඳහා විවෘත කරන බව එහි සභාපති මහාචාර්ය චන්දන ජයරත්න මහතා පැවසීය ඒ ඉතා විරල තාරකා විද්යාත්මක සිදුවීමක් වන සෙනසුරු චන්ද්රයාගෙන් මුවාවීමේ සංසිද්ධිය අද 24දා මධ්යම රාත්රියෙන් පසුව හෙට 25දා පෙව 0050ට පමණ ආරම්භ වී පෙව 210 තෙක් වැසී යන දසුන ශ්රී ලංකිකයන්ට දැකබලා ගැනීමේ අවස්ථාව උදාකර දීම පිණිසය සෞරග්රහ මණ්ඩලයේ 2 වන විශාලතම ග්රහලෝකය වන සෙනසුරු ග්රහලෝකය චන්ද්රයා විසින් ආවරණය කිරීම මධ්යම රාත්රිය පසුවී මිනිත්තු 50ට පමණ පැය 1යි විනාඩි 20ක කාලයක් සඳහා ආරම්භ වන අතර සඳුගෙන් මුවාවූ සෙනසුරු නැවත දිස්වීමට පටන් ගන්නේ අලුයම 220ට පමණය මෙම වේලාවන් ශ්රී ලංකාවේ ස්ථානයෙන් ස්ථානයට මිනිත්තු කිහිපයකින් වෙනස් වන අතර නිශ්චිත වේලාවන් ACCIMT වෙබ් අඩවියේ දක්වා ඇත මෙම සිදුවීම නිවසේ සිට පියෙවි ඇසින් හෝ දෙනෙතියක් භාවිතයෙන් නිරීක්ෂණය කළ හැකි වුවද විශිෂ්ට දසුනක් සඳහා අද පව 1100 සිට හෙට අලුයම 300 දක්වා මහජනතාවට ආතර් සී ක්ලාක් ආයතනයට පැමිණ සෙනසුරු සඳු සහ අනෙකුත් ආකාශ වස්තූන් සහ මෙම සිදුවීම නිරීක්ෂණය කිරීමට පහසුකම් සලසා ඇත කෙසේ වෙතත් අහස නොපැහැදිලි නම් සහ වලාකුළුවලින් වැසී ඇත්නම් නොපැමිණෙන ලෙසද මහාචාර්ය ජයරත්න මහතා ජනතාවගෙන් ඉල්ලීමක් කරයි